Hvenær biðja Já-menn Íslands samborgara sína afsökunar?????

Leiktjöld bretavina falla núna eins og hráviði um allt leiksvið fáránleikans.

Hin "faglegu" rök hafa ekki staðist viku umfjöllun tímans.

Fyrst kom það á daginn að hótun Moodýs var innantóm, annaðhvort keypt af bretum eða var bretagreiði, sem átti að hafa áhrif á auðblekktar smásálir sem sárvantaði afsökun til að útskýra foringjaþjónkun sína við þá Steingrím eða Bjarna.

Afsökun Steingríms, "þetta voru þeirra orð" afhjúpaði stjórnmálamann sem greip öll hálmstrá sem hann gat til að blekkja fylgismenn sína. Ef orð eru staðreyndir, þá er rökhugsun, þekking, staðreyndir, allt einskis vert því það er hægt að segja allt, fullyrða allt. Og þegar orðin stangast algjörlega við þekktar staðreyndir, þá er afsökunin, "þetta var sagt".

Og núna er óttinn við hina agalegu hryllilegu dómsstólaleið að rakna upp, að verða einhver minning líkt og nykur eða vatnaskrímsli sem notað var til að hræða börn frá því að fara sér að voða í vötnum og ám. Í dag læra börn að synda.

Í dag lesa menn greinar um rökin fyrir því að rangur dómur í ICEsave málinu kæmi verst við breta sjálfa, þeir eiga líka banka í erfiðleikum og meint ríkisskuldbinding vegna innlánstrygginga færi algjörlega með skuldastöðu breska ríkisins.

Það er ekki bara að lögin banni ríkisábyrgð, rangur dómur í þágu stórþjóða hitti þær verst fyrir sjálfar, ásamt því að afhjúpa dómsvald sem dæmir eftir hagsmunum, ekki lögum.

Og íslenskum almenningi var talið í trú um að ráðamenn í Brussel væru svo illa gefnir að þeir þekktu ekki sín eigin lög eða sína eigin hagsmuni.

Þegar raunveruleikinn er sá að það þarf ákaflega illa gefið fólk til að halda bábiljunum fram, og trúa þeim.

Hér á síðum Moggabloggsins hafa ýmsir fræðingar, stjórnsýslufræðingar, viðskiptafræðingar, hagfræðingar, evrópfræðingar, haldið fram bábiljunum og notað þær sem "fagleg" rök fyrir stuðningi við ósómann, við ránið á skattfé samborgara sinna.

Þessar litlu sálir voru ekki menn til að segja að "ég skal borga", heldur sögðu þeir, "þú skalt borga". Þess vegna studdu þeir atlögu stjórnvalda að sjúkrahúsaþjónustu landsbyggðarinnar, þess vegna hafa þeir studd þann ósóma að fólki í erfiðleikum sé ekki hjálpað, því það er ekki til peningur.

Það þarf að spara, það þarf að borga bretum ICEsave.

Á bak við lygarnar og bábiljurnar er sem sagt helsjúkt hugarfar þess sem vill öðrum illt, ekki vegna sinna hagsmuna, heldur vegna hagsmuna flokkanna sem þetta aumkunarverða fólk trúir á, og styður i blindni.

Þegar prófæll þessa fólks er skoðaður, þá kemur fram að þetta eru feður eða afar, mannvinir styðjandi öll góð málefni. En vilja loka sjúkrahúsum og svelta fólk vegna breskra þjófa.

Sömu sögu má segja um marga virðulega borgara sem hafa lagt lag sitt við "góð" málefni, og mannvináttu.

Þeir vildu loka spítölum og svelta fólk vegna breskra þjófa. Jafnvel taka þá áhættu sem gat gert þjóð þeirra gjaldþrota svo hún yrði að segja sig til sveitar í Brussel.

Framganga þeirra er svívirða sem mun fylgja þeim á meðan sagan man.

Afsökun þeirra er engin því staðreyndir málsins lágu alltaf fyrir. Bæði að krafa breta var siðlaus þjófnaður sem og þær skelfilegu afleiðingar sem samþykkt hennar hefði haft á kjör þeirra sem höllum fæti stóðu fyrir, sjúka, aldraða, bótaþega, barnmargar fjölskyldur.

Enginn af þessum meintu góðborgurum reis upp til að verja sjúkrahúsþjónustu landsbyggðarinnar, þá baráttu háðu landsbyggðarmenn næstum einir fyrir utan stuðning lækna á höfuðborgarsvæðinu.

Þeir stóðu heldur ekki upp og mótmælti svikunum við heimili landsins, við unga fólkið sem sat uppi með Hrunskuldirnar á meðan ríka fólkið fékk allt sitt afskrifað.

Eða þau krefðust þess að ríkisvaldið sýndi manndóm og léti ekki fólk standa í biðröðum eftir mat.

En þau stóðu upp úr hægindum sínum þegar þeim fannst freklega verið gengið á rétt breskra innstæðueigenda, sem höðfu glappst til að skipta við íslenska banka.

Þá rann því blóðið til skyldunnar og mótmælti hástöfum óréttinum að íslenskir skattborgarar skyldu ekki standa straum af útgjöldum breska ríkisins.

Hneykslunin var svo mikil að það ljáði nafn sitt ófrægingarherferð breskra stjórnvalda og íslenskra leppa þeirra um að íslenska þjóðin væri þjófótt og siðlaus þegar hún samþykkti þann gjörning stjórnvalda að tryggja áfram nútímaþjóðfélag með því að endurreisa bankakerfið á Íslandi, án þess að endurreisa breska bankakerfið í leiðinni.

Alltíeinu var skylda stjórnvalda hvers ríkis um að tryggja hag og öryggi þegna sinna, orðin að hinni skelfilegu mismunun, þeim ægilegasta glæp sem hægt var að fremja.

Íslendingar voru orðnir aumastir allra þjóða því þeir létu ekki þjóðfélag sitt hrynja með hruni bankakerfisins eða þeir lokuðu ekki skólum sínum og sjúkrahúsum svo hægt væri að bæta viðskiptavinum íslenskra banka það tjón sem þeir urðu fyrir af viðskiptum við þá.

Burtséð frá öllum lygunum og blekkingum sem góðborgarar landsins ældu út úr sér til stuðnings breska þjófunum, þá er þessi sori, að klína smán á þjóð sína vegna staðfestu hennar gegn þjófnaðinum, það aumasta sem kom frá Já mönnum Íslands.

Eitt er að styðja þjófnað með lygum og blekkingum, annað er að ærumeiða þjóð sína á svívirðilegan hátt til að ná þeim markmiðum.

Hvort afsökunarbeiðni dugar til að bæta fyrir þá hraksmán veit ég ekki, kannski gildir hér forkveðna að það eigi að fyrirgefa vitleysingum því þeir vita ekki hvað þeir gjöra.

Eftir standa þá þeir sem vissu nákvæmlega hvað þeir lögðustu lágt, og brutu öll mörk velsæmis til að ná fram markmiðum Evróputrúboðsins. En þeir sem líta á sorann sem vopn kæra sig hvort sem er kollóttan um álit annarra, þeir munu aldrei biðjast afsökunar.

Næstu dagar eru því ákveðin prófaun fyrir innræti Já fólks.

Þeir sem biðja samborgara sína afsökunar eru þrátt fyrir allt manneskjur, sem létu glepjast. Hinir eru eitthvað sem er ekki tjáð með hinum ýmsum orðmyndum orðsins maður. Nema þá með forskeytum fyrir framan, eins og ó- eða ill- eða annað sem tjáir afmennsku mannsins.

Fylgjumst því vel með þeim sem stigu fram á síðustu stundu og með orðum slepjunnar lýstu stuðningi við Já-ið. Núna þegar staðreyndir málsins liggja fyrir, og allur rökstuðningur þeirra stóðst ekki hjól tímans, þá reynir á hvort sami kraftur sé til staðar að biðjast afsökunar á mistökum sínum, eins og var til að ljá þjófum og ræningnum liðsinni.

Munum það næst þegar þetta fólk tjáir sig fjálglega um eitthvað sem er "rétt" að gera, að þetta er fólk án innihalds, umbúðir utan um ekki neitt.

Það þekkir ekki muninn á réttu og röngu.

Það kann ekki að biðjast afsökunar.

Því enginn af þessu aumingjaliði mun segja "fyrirgefðu".

Til þess þarf jú manndóm.

Kveðja að austan.

Fyrri ummæli:
Það kemur á daginn að ESB mun setja fótinn fyrir Breta og Hollendinga og bölva munu þeir Íslendingum í hljóði. Hagsmunir þeirra eru gríðarstórir ef mál tapast hér á Íslandi.

Flottur pistill og ég tek undir hvert orð.

||

Hvort þeir biðjast afsökunar, það verður þá daginn eftir dauðann.

||

Ómar. Góður pistill hjá þér. Þeir munu ekki biðjast afsökunar, því sumir sjá aldrei neitt athugavert við sín eigin vinnubrögð. Reynt var að spila á samvisku, heiðarleika og skilvísi Íslendinga með Icesave-borgunarskyldu. En sem betur fer áttuðum við okkur á lokaspretti auglýsinga-græðgi forréttindahópa og innmúraðra mútu-þræla falda valdsins! Fólk afhjúpar sig þegar græðgin og þræls-múturnar eru orðnar svona hrikalegar!

Auðvitað eru Bretar með falda valdinu í þessu máli!

Falda valdið stjórnar í gegnum fólk sem ekki þorir eða vill standa með almenningi, og hafa nú sett á fjölmiðlalög sem standast ekki núverandi samkeppnislög því RÚV er undanþegið?

Semsagt lög sem stangast á við lög?

Nú skal fela slóðina syndum stráðu í 110 ár, svo mikið hefur fólk að fela? Falið vald mafíunnar finnur sér alltaf skoðanalausan og mjúkan leir til að móta úr mútu-þræla að eigin sjúku græðgi!

Hér er engu logið, því miður er sannleikurinn svona svartur!

M.b.kv.

||

Athyglisverður pisill eins og oftar.

Annars held ég að okkur Íslendingum sé margt betur gefið en að "axla ábyrgð" eða biðjast afsökunar hvort sem um er að ræða stórmál eða smámál.

Við teljum okkur samt flest til fyrirmyndar í því að fyrirgefa.

Kannski ætti nei liðið að fyrirgefa já liðinu án afsökunarbeiðni. Trúlega vissi þetta "aumingjalið" hreinlega ekki hvað það gerði!

||

Heil 40% af þjóðinni kusu Já. Hvað ætli sé stór hluti af þeim sem eru þvottekta landráðamenn og hversu stór hluti voru einfaldlega nytsamir hálfvitar?

Annars hefur þetta lið haft afar hljótt um sig á blogginu. Það er fokið í flest skjól fyrir þetta pakk, bæði hvað varðar IceSlave og ESB. Samningurinn fallinn og bæði sum ESB-ríki komin á hausinn og ESB sjálft komið með betlistafinn. En þeir munu komu aftur, kratarnir, kommarnir, Ómar Bjarki, Eiríkur Bergmann o.fl. En við hin erum tilbúin í slaginn. Á dönsku er svona lýður kallaður 5. herdeildin (femte kolonne). Fólk sem vinnur markvisst gegn hagsmunum eigin þjóðar.

Þótt ÓRG hafi illu heilli staðfest fjölmiðlalögin, þá er ég fullviss um að hann muni setja ESB-aðildina í þjóðaratkvæðagreiðslu.

||

Góður og öfugur pistill hjá þér Ómar, eins og þín var von og vísa.

Hér er pistill á vefsíðu Þjóðarheiðurs um sama mál: Hvers vegna Bretar fara ekki í dómsmál - enn ein grein í Financial Times viðurkennir sterkan málstað Íslands í Icesave-máli. Þar er einnig vakin athygli á þeirri ábendingu Johns Dizard, hins sama langtímablaðamanns sem átti greinina nýju í Financial Times, "að 2004 hafi Evrópudómstóllinn úrskurðað að engin ríkisábyrgð hlytist af ófullkomnu eftirliti með fjármálastarfsemi."

Gleðilegt sumar, félagi!

||

Sæll Ómar, ég telst til já-sinna, þó ekki hafi ég mætt til að kjósa. Ekki tel ég þessa lýsingu eiga við mig: "auglýsinga-græðgi forréttindahópa og innmúraðra mútu-þræla falda valdsins" (ÁCÞ), né til einhvers liðs sem kallar sig víst "aumingjalið" (Agla). Einnig þarf ég ekki að spyrja mig til hvors hósins ég tilheyri: "þvottekta landráðamenn og hversu stór hluti voru einfaldlega nytsamir hálfvitar"? (Che).

Það var enginn sigurvegari í þessum kosningum.

Meira að segja tíminn mun eiga í erfiðleikum með að leiða í ljós hvort já eða nei hafi verið rétt val. Eða eruð þið öllsömul strax farin að finna fyrir hinni miklu uppsveiflu?

Ég er annars enn 100% þeirrar skoðunar að já hafi verið hið eina rétta svar.

||

Mér finnst góður pistlahöfundur eins og Ómar Geirsson fara yfir strikið. Að tala um illa gefið fólk, helsjúkt hugarfar sem vill öðrum illt, nei þetta er smálegt.

||

Þó að þessi pistlahöfundur á Financial Times haldi með okkur, og ég vona að hann hafi rétt fyrir sér þá þori ég ekki að hrósa sigri alveg strax. Það er ekki víst að hann dæmi einn í málinu.

||

Mér fannst liðið skiptast svona:

Nei-sinnar = Ákveðnir og upp í það að vera glerharðir.

Já-sinnar: Kratískir, þýðir, friðsamlegir og meðvirkir.

||

Ómar, ætlar þú í stríð við 40% þjóðarinnar? Ég ályktaði rétt eftir hrunið að það væru tvenns konar íslendingar, 1)þjófar og 2)aumingjar en ég ákvað svo að það væri ekki uppbyggilegt hugarfar og best að halda þeim hugsunum útaf fyrir mig.

Það er bara svo freistandi að setjast í dómarasætið stundum.

Ef þú ætlar að hrauna yfir fólk með "I told you so" athugasemdum ættir þú amk. að bíða þar til dómur er fallinn.

||

Góð grein Ómar og &#39;&#39;Anna Falda&#39;&#39; valdið myndi henta flestum á þingi sem hafa brotið af sér. Rotið rotnar meira og meira.

||

Sæll Ómar, takk fyrir að koma Öglu til varnar. Ég las textann hennar aftur og skil orð hennar betur núna. Ég biðst innilega afsökunar, Agla!

já, og takk fyrir langt svar líka. Ég hef mikið velt fyrir mér því fyrirbæri sem kallað er "ranghugmyndir", og þá sérstaklega hvaðan þær gætu komið. Hver sendir þær? Afhverju verða þær sendar? Og hver kemur þeim fyrir í hausnum á manni? Og afhverju fæ ég þessar ranghugmyndir en ekki þú?

Skrítið líka að mér finnst og fannst nei-sinnar fullir af ákveðnum ranghugmyndum sem voru kryddaðar upp með ótrúlegu tilfinningakjaftæði í aðdraganda kosninga. Eru mínar ranghugmyndir betri eða verri en þínar/ykkar?

Fyrir kosningar virðist enginn hafa vitað um hvað var kosið og eftir kosningar veit enginn hvort sitt val hafi verið rétt. Hver og einn gat í huganum sett sína spurningu á valseðilinn og svarað henni um leið. Sumir (þ.á.m. þú Ómar) reyna að telja sér trú um að öll gífuryrðin og allur ofstopinn í aðdraganda kosninganna hafi átt rétt á sér.

Annars viðurkenni ég að setningin "Eða eruð þið öllsömul strax farin að finna fyrir hinni miklu uppsveiflu?" var ekki vel úthugsuð. Það vissi ég um leið og ýtti á "send" takkann. Setningin átti einungis að undirstrika setninguna "Það var enginn sigurvegari í þessum kosningum". Ótvíræðri sigurvegarar í íþróttum fá stundum bikar að launum.

Næst kjósum við um hvort það eigi að bólusetja gegn mislingum. Umræðan um það mikilvæga mál verður eflaust álíka málefnaleg og umræðan um Icesave.

ópólitískar og óþvingaðar kveðjur austur til þín, Valgeir

ps. ég nenni ekki að fara nákvæmlega ofaní pistla þína til að finna meira gómsæti eins og þetta "um það deilir ekki fólk". Pistlar þínir væru ágætis efni í heils árs nám fyrir byrjendur í rökfræði :)

||

Ég biðst ekki afsökunar á neinu. Sé ekki að ég hafi neina einustu ástæðu til þess.

En ég vil þakka þér fyrir, Ómar, fyrir að leyfa mínum sjónarmiðum - andstæðum þínum - að birtast hér á síðunni í "kosningabaráttunni" og til hamingju með sigurinn ykkar í þessari kosningu.

Hvort þetta reynist sigur fyrir þjóðina á bara eftir að koma í ljós. Málinu er ekki lokið. En fólk má alveg halda það. Ég kalla það að búa sér til sinn eigin raunveruleika.

Bendi á pistil sem ég skrifaði um fróðlega umræðu við Guardian grein Jóhönnu.

Kveðja austur!

||

Jón Logi: "Já-sinnar: Kratískir, þýðir, friðsamlegir og meðvirkir."

En að mínu mati eru (voru) já-sinnar: evrókratískir, undirgefnir, friðsamlegir sín á milli, en háðu og heyja enn stríð gegn þjóð sinni og (já, sannarlega) meðvirkir með erlendu valdi og vanhæfum stjórnvöldum okkar sjálfra.

Kári, það færi betur á því, að þú valdir ekki þínu eigin fólki frekari kinnroða með afstöðu þinni í þessu máli.

Einar Karl, ekki verður þinn hlutur í þessu máli, meðan barizt var, þér til sæmdar.

||

- Við eyddum hunrduði milljóna króna í sérfræðinga til að finna lausn á málinu.

- Það endaði í samningi sem flestir virtir hagfræðingar töldu vera sanngjarnn og góður.

- Icesave er ekki nema um 10% af skuldunum okkar, og þessvegna gott að reyna að ljúka þessu máli til að einbeita sér að öllum hinum málunum.

- Málið er langt frá því lokið.

- Núna höfum við hennt allri vinnunni sem samningamennirnir unnu fyrir í súginn, og þurfum að fara í gegnum dómsmál sem mun kosta okkur fleiri hundruð milljónir og taka kannski mörg ár að leysa.

- Forsetinn hefur sjálfur sagt að við munum borga lánið, eignir Landsbankans verða notaðir í það. Þetta gerist sama hvert dómsmálið fer.

Og þú vilt að við biðjumst afsökunar á að segja já við samningnum? Bölvuð vitleysa.

||

Ert þú dómari um það, Jón Valur Jensson? Hef ég sagt eða skrifað eitthvað sem var mér til vansæmdar??

||

Sjáum bara hve reikningurinn á þessu öllu verður hár þegar upp er staðið, málið er langt frá því lokið. Einnig mun þessi ákvörðun okkar hafa áhrif á stöðu okkar innan Evrópu og víðar í langan tíma. Lánin sem við fáum verða líklega dýrari og við fáum orð á okkur sem þjóð sem borgar ekki skuldir sýnar, og allt út af 10% af skuldunum okkar!

||

Svo skrifar Ómar:

Burtséð frá öllum lygunum og blekkingum sem góðborgarar landsins ældu út úr sér til stuðnings breska þjófunum, þá er þessi sori, að klína smán á þjóð sína vegna staðfestu hennar gegn þjófnaðinum, það aumasta sem kom frá Já mönnum Íslands.

Eitt er að styðja þjófnað með lygum og blekkingum, annað er að ærumeiða þjóð sína á svívirðilegan hátt til að ná þeim markmiðum.

Hvort afsökunarbeiðni dugar til að bæta fyrir þá hraksmán veit ég ekki, kannski gildir hér forkveðna að það eigi að fyrirgefa vitleysingum því þeir vita ekki hvað þeir gjöra.

Hvað viltu, Ómar? Að þeir sem sögðu &#39;JÁ&#39; og börðust fyrir þeirri leið, gangi með hauspoka? Eða saumi á föt sín bleika stjörnu ??

||

Af öllum þeim sem hafa skrifað á þessum þræði, þá álít ég að Zed vinni Ignobel-verðlaunin. Og fer létt með það. Það er leit að annarri eins þvælu og þeirri sem hann skrifar. Það liggur við að maður vorkenni honum.

||

Hvað ert þú að bulla Che? Það hefur komið fram í fleiri en einum fréttamiðli að lögfræðikostnaðurinn á bak við samninginn fór í hundruði milljóna króna. Einnig þá hefur okkar "credit rating" hjá fyrirtækjum eins og Moody&#39;s áhrif á hve hagstæð lán eru sem við tökum í framtíðinni.

Ef þetta er þvæla sem ég skrifa, komdu þá með þínar staðreyndir.

Ummæli:
Sæll Ómar. Takk fyrir falleg skrif í minn garð, það er á vísan að róa. Þú tekur þig vel út með hinum börnunum á myndinni

Kv.

Verkefni: Tilfinning
Merking: Gleði